宋上皇御斷金鳳釵・天下樂
我可甚金榜無名誓不歸，爭奈文齊福不齊。學了二十年，則得半霎兒享富貴。覷功名筍指般休，看榮華眨眼般疾，更疾如南柯一夢裡。(殿雲)兀那趙鶚，為你失儀落簡，本當見罪。聖人見你文章，饒你死罪，原籍為民。你聽者：文章冠世中高魁，爭奈文齊福不齊。才蒙雨露剝官職，依舊中原一布衣。(下)(正末雲)我出的這朝門來，怎教我不煩惱！哎，趙鶚也，你好命蹇福薄，付能得了官謝恩，又失儀落間，則是我命窮不合做官？(唱)。